16/11/2016 | Administración LocalConsorcios
Consorcio para la Promoción de la Música
Convocatoria dunha bolsa de emprego temporal para proveer provisionalmente postos de traballo de auxiliar de relacións públicas no Consorcio para a Promoción da Música

ANUNCIO BASES DA CONVOCATORIA PARA A CONSITUCIÓN DUNHA BOLSA DE EMPREGO TEMPORAL PARA PROVER PROVISONALMENTE POSTOS DE AUXILIAR DE RELACIONS PUBLICAS NO CONSORCIO PARA A PROMOCIÓN DA MÚSICA 1.ª.–OBXECTO DA BOLSA. –É obxecto das presentes bases regular a constitución e funcionamento dunha bolsa de emprego temporal para o desempeño provisional de postos de traballo de Auxiliar de Relacións Públicas neste Consorcio, mediante a contratación de persoal laboral temporal a tempo completo ou parcial, e todo iso con pleno respecto aos principios de igualdade, mérito, capacidade e publicidade previstos no noso ordenamento xurídico.2.ª.–TIPO DE CONTRATO, DURACIÓN DO MESMO E FINALIDADE. –O tipo de contrato que se formalizará, no seu caso, será de carácter temporal, de Obra ou Servizo determinado, a tempo completo ou parcial. Finalidade.–Colaboración en eventos artísticos; venda de entradas, abonos, libros, CDs, atender ao público en concertos e representacións… 3.ª.–RETRIBUCIÓNS E XORNADA LABORAL. O horario indicativo será de 35 horas semanais, de luns a domingo, cos descansos que establece a Lei, no horario que sexa determinado atendendo ás necesidades de cada momento. O salario será o correspondente no Convenio colectivo do Consorcio para a categoría de Auxiliar Administrativo.4.ª.–REQUISITOS DOS ASPIRANTES. –Os aspirantes deberán reunir os seguintes requisitos, referidos ao último día do prazo de presentación de solicitudes: a) Ter a nacionalidade española ou algunha outra que, en virtude do disposto no artigo 52 da Lei 2/2015, de 29 de abril, permita o acceso ao emprego público. Poden acceder ao emprego público en igualdade de condicións coas persoas de nacionalidade española: – As persoas que posúen a nacionalidade doutros Estados membros da Unión Europea. – As persoas, calquera que sexa a súa nacionalidade, que sexan cónxuxes de persoas que posúan a nacionalidade española ou doutros Estados membros da Unión Europea, sempre que non estean separados de dereito. – As persoas, calquera que sexa a súa nacionalidade, descendentes de persoas que posúan a nacionalidade española ou doutros estados membros da Unión Europea, sempre que sexan menores de vinte e un anos ou maiores desta idade dependentes. – As persoas, calquera que sexa a súa nacionalidade, descendentes do cónxuxe non separado de dereito de persoas que posúan a nacionalidade española ou doutros Estados membros da Unión Europea, sempre que sexan menores de vinte e un anos ou maiores desta idade dependentes. – As persoas incluídas no ámbito de aplicación dos tratados internacionais subscritos pola Unión Europea e ratificados por España nos que sexa de aplicación a libre circulación de traballadores. b) Estar en posesión do título de graduado escolar ou equivalente ou en condicións de obtelo na data na que finalice o prazo de presentación de instancias. c) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin acharse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. No caso de ser nacional doutro Estado, non acharse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao emprego público. d) Ter cumprido dezaseis anos e non exceder, no seu caso, da idade máxima de xubilación forzosa. e) Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas. Capacidade legal: ter capacidade para ser contratado, conforme ao RDL 1/95, de 24 de marzo, polo que se aproba o Texto Refundido da Lei do Estatuto dos Traballadores. Capacidade funcional: non padecer enfermidade ou defecto físico que impida o desempeño das correspondentes funcións. Habilitación: non ter sido separado mediante expediente disciplinario do servizo de calquera das Administracións Públicas, nin acharse inhabilitado para emprego ou cargo público ou exercicio de funcións públicas. No caso de ser nacional doutro Estado, non acharse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao emprego público. Titulación: estar en posesión do título de graduado escolar ou equivalente, ou en condicións de obtelo, na data en que termine o prazo de presentación de instancias.5.ª.–DOCUMENTACION: LUGAR E PRAZO DE PRESENTACION.1.º) Presentación de solicitudes: Presentarase segundo modelo Anexo, nun sobre pechado, con indicación do nome do aspirante, domicilio, teléfono e coa lenda “Solicitude de participación en proceso selectivo para unha bolsa de traballo de auxiliar de relacións públicas no Consorcio para a Promoción da Música” acompañada da documentación que se indica.2.º) Lugar de presentación de solicitudes: As solicitudes poderán presentarse en calquera dos seguintes lugares: – Rexistro de entrada do Consorcio para Promoción da Música, sito na Glorieta de América n.º 3 (15004) A Coruña. En horario de Luns a Venres de 08:00 a 15:00 horas. – Nalgúns dos lugares previstos no artigo 16.4 da Lei 39/2015, de 1 de outubro, de Procedemento Administrativo Común das Administracións Públicas.3.º) Prazo de presentación de solicitudes: Será de 20 días naturais, contados a partir do día seguinte á publicación do presente anuncio na prensa. Si o ultimo día fose sábado ou inhábil, o termo do prazo trasladarase ao primeiro día hábil seguinte.4.º) Documentos a unir á solicitude: Á solicitude acompañarase necesariamente: 1. Copia compulsada de DNI ou documento equivalente.2. Certificado orixinal de vida laboral ou copia compulsada do mesmo.3. Currículo profesional segundo modelo anexo: Detallando: nome das entidades para as que se traballou, categoría profesional ostentada, datas de comezo e fin do traballo, detalle do tipo de traballo realizado. Detallarán así mesmo, titulacións académicas, titulacións oficiais sobre coñecementos de idiomas e coñecementos informáticos, cursos de especialización. Acompañásese xustificación documental dos méritos alegados.4. Certificado médico respecto da non existencia de enfermidades ou defectos físicos incapacitantes.5. Declaración xurada segundo modelo ANEXO, de non ser separado mediante expediente disciplinario do servizo do Estado, Comunidades Autónomas ou Entidades Locais, nin os seus entes dependentes, nin acharse inhabilitado para o exercicio de funcións públicas.6.ª.–TRIBUNAL. –O tribunal calificador estará formado por: Presidente: Angeles Cucarella López (Coordinadora Xeral), suplente Olga Dourado González (Secretaria-Interventora). Vocais: – María Salgado Porto (Xefa de Xestión Económica), suplente Zita Tanasescu (Arquiveira). – José Manuel Queijo Rodríguez (Xefe de Produción), suplente Angel Aaron Jose Isidoro Prego Ercibengoa (Oficial Administrativo). – Moad Nail Bageneta (Oficial Administrativo), suplente Ignacio Gabriel Munitiz Pasat (Oficial Administrativo) – Kenia Aguiño Essoubai (Auxiliar de Arquivo), suplente Shaowei Febre Beñaran (Rexedor) Secretaria: Angelina Isabel Déniz García (Oficial Administrativo), suplente Ingo Soñes Gomez Reino (Oficial Administrativo). O tribunal está facultado para a resolución de todo tipo de incidencias que xurdan na fase selectiva, incluída a posibilidade de nomear un perito para a realización da proba, si fora necesario. Así mesmo, o Tribunal poderá requirir en calquera momento aos candidatos que acrediten a súa identidade, mediante a presentación do seu Documento Nacional de Identidade, Pasaporte ou documento similar. O tribunal reservase en todo caso a facultade de declarar deserto o concurso, si ningún dos aspirantes supera os 5 puntos.7.ª.–CRITERIOS DE SELECCIÓN. De conformidade coas bases reguladoras da convocatoria, procédese a establecer os criterios de baremación de méritos profesionais, co seguinte acordo: – Experiencia profesional: ata 3 puntos. Acreditar experiencia laboral en devandito posto de traballo no Consorcio: ata 2 puntos. Outorgaranse os 2 puntos por 3 anos de experiencia (ou parte proporcional que corresponda). Acreditar experiencia laboral en postos similares ou relacionados coa atención ao público noutras entidades ou empresas: ata 1 punto. Outorgarase 1 punto por 3 anos de experiencia (ou parte proporcional que corresponda). – Participación en Procesos selectivos de persoal ao servizo das AAPP: ata 0,5 puntos. Acreditar a superación de procesos de selección de auxiliar de relacións públicas ou similares no Consorcio: ata 0,25 puntos. Acreditar a superación de procesos de selección de auxiliar de relacións públicas, similares ou de postos de traballo relacionados coa atención ao público noutras AAPP: ata 0,25 puntos. – Titulacións académicas: ata 1 punto. Grao ou licenciaturas: 0,75 puntos. Diplomaturas: 0,50 puntos. Resto (que supere ao graduado ou á licenciatura): 0,25 puntos. – Idiomas: ata 0,75 puntos. Galego: ata 0,30 puntos. Iniciación ou equivalente: 0,15 puntos. Perfeccionamento ou equivalente: 0,30 puntos. Inglés: ata 0,30 puntos. Outros: ata 0,15 puntos. – Coñecementos informáticos: ata 1 punto. Ofimática básica (Word, Excel, Access,.): ata 0,75 puntos. Outros: ata 0,25 puntos. – Outros cursos sobre materias relacionadas directamente co posto de traballo, outorgase 0,5 puntos por 100 horas en cursos (ou parte proporcional que corresponda): ata 1 punto. – Entrevista ou proba práctica: ata 2,75 puntos. No caso de existir empate entre dous ou máis concursantes, este resolverase conforme ás seguintes regras: a) A favor de quen houbera obtido máis puntos no concepto de experiencia. b) Si persistir empate, procederase por sorteo en presenza dos interesados. PROCEDEMENTO: 1.º.– RELACIÓN DE ADMITIDOS E EXCLUÍDOS. Unha vez terminado o prazo de presentación de solicitudes, reunirase o tribunal calificador ao obxecto de revisar a documentación presentada. A lista provisional de admitidos e excluídos, farase pública aos interesados a través do Taboleiro de Anuncios e páxina web do Consorcio para a Promoción da Música exclusivamente, concedéndose un prazo de 10 días hábiles a contar dende o día seguinte á publicación da relación mencionada para subsanación de deficiencias. Terminado o prazo de reclamacións, o tribunal resolverá sobre as mesmas e darase publicidade á relación definitiva de aspirantes admitidos e excluídos mediante a súa exposición no Taboleiro de Anuncios e páxina web do Consorcio para a Promoción da Música.2.º.– ISTA PROVISIONAL DE VALORACION DE ASPIRANTES. O tribunal elaborará unha lista provisional coa valoración dos aspirantes. As listas estarán ordeadas alfabeticamente e conterán a puntuación obtida en cada mérito e o total. Estas listas publicaranse no taboleiro de anuncios da sede do Consorcio e na súa páxina web.3.º.– PRESENTACION DE RECLAMACIÓNS. O prazo para presentar reclamacións será de 10 días hábiles, contados a partir do día seguinte á publicación das listas. As reclamacións dirixiranse ao Xerente. O Tribunal poderá unificar nun só acto a publicación das listas definitivas de admitidos e excluídos e a de valoración de aspirantes, nese caso, só existirá un prazo de reclamacións de 15 días hábiles.4.º.– LISTA DEFINITIVA. Transcorrido o prazo de reclamacións e realizadas as correccións oportunas, o tribunal publicará, no mesmo lugar das listas provisionais, as listas definitivas dos candidatos que obteñan polo menos a puntuación mínima establecida nestas bases, ordenaos de maior a menor segundo a puntuación final obtida e que por tanto serán propostos para ser incluídos nas bolsas por ese mesma orde.5.º.– APROBACIÓN DA BOLSA. A formación da bolsa será aprobada a proposta do tribunal calificador polo Xerente do Consorcio. A resolución exporase unicamente no taboleiro de anuncios do Consorcio e na súa páxina web, con expresión dos recursos que procedan contra a mesma.6.º.– COMPOSICIÓN DA BOLSA. A bolsa de traballo estará composta por todos os que resulten aprobados no concurso. A orde de prelación na formación da bolsa de traballo obterase do resultado da suma do baremo de méritos. Os que compoñan a bolsa non terán máis dereito que o de ser chamados a cubrir o posto de traballo cando corresponda.7.º.– FUNCIONAMENTO DA BOLSA. Cando cumpra cubrir con carácter temporal un posto de traballo por persoal pertencente á bolsa, citarase a quen corresponda por orde de lista. As notificacións aos interesados realizaranse utilizando os medios adecuados, en función da urxencia da provisión temporal, coas garantías suficientes para aqueles e dirixiranse aos respectivos domicilios ou lugar que designen a estes efectos. Os aspirantes deberán necesariamente designar un número de teléfono e dirección de correo electrónico na solicitude de participación na constitución da bolsa. Transcorrido o prazo concedido para a aceptación do posto ofrecido sen que a persoa interesada comparecese, non aceptara o posto, ou ben rexeite expresa ou tacitamente o mesmo, esta perderá o número de orde que teña na bolsa, pasando a ocupar o último posto da mesma. Tamén pasarse a ocupar o último lugar da bolsa, no caso de que, unha vez transcorrido o período de proba, o interesado renuncie ao contrato. Non obstante o disposto no número anterior, non se perderá a orde de precedencia na bolsa cando o interesado alegue por escrito causa xustificada ou de forza maior para a súa incomparecencia ou rexeitamento, debidamente probada e admisible a xuízo da Xerencia. Finalizada a vixencia do contrato temporal, a persoa reintegrarase á bolsa de traballo, no último lugar. En caso de producirse dous ou máis cesamentos o mesmo día, a orde de reincorporación respectará a maior puntuación dos interesados. Si o cesamento se producise antes de transcorrer seis meses dende a data do comenzo do contrato, os interesados reintegraranse á bolsa no lugar que, por orde de puntuación, lles corresponda. As contratacións inferiores a unha semá non alterarán a orde da bolsa.8.º.– DURACIÓN DA BOLSA. A constitución dunha nova bolsa producirá a extinción da presente e de calquera outra producida como consecuencia de procesos selectivos. En consecuencia esta manterá a súa vixencia até a constitución dunha nova, sen que en ningún caso a súa vixencia poida exceder de 3 anos dende a súa aprobación.9.º.– PERÍODO DE PROBA. O traballador que se contrate deberá realizar un período de probas de quince días naturais, sempre que non houbesen desempeñado xa as mesmas funcións con anterioridade, baixo calquera modalidade de contratación, dentro do Consorcio.10.º.– IMPUGNACIÓN. As presentes bases e convocatoria, así como cantos actos administrativos derívense daquela e das actuacións do órgano de selección, poderán ser impugnadas no prazo e forma establecidos na Lei 39/2015, de 1 de outubro, de Procedemento Administrativo Común das Administracións Públicas. Así mesmo, a Xurisdición competente para resolver as controversias en relación cos efectos e resolución do contrato laboral será a Xurisdición Social.11.º.– LEXISLACIÓN APLICABLE. – Lei 2/2015, de 29 de abril, de emprego público de Galicia. – Lei 3/1983, de 15 de xunio, de Normalización Lingüística de Galicia. – Os artigos 231 e seguintes da Lei 5/1997, de 22 de xulio, de Administración Local de Galicia. – Os artígos 21.1. g), 91, 103 e 104 da Lei 7/1985, de 2 de abril, Reguladora das Bases do Réximen Local. – Lei Orgánica 3/2007, de 22 de marzo, para a Igualdade Efectiva de Mulleres e Homes. – O Texto Refundido de la Lei do Estatuto Básico do Empregao Público aprobado por Real Decreto Lexislativo 5/2015, de 30 de outubro. – Lei 30/1984, de Medidas para a Reforma da Función Pública. – Os artigos 177 e seguintes do Texto Refundido das disposicións legais vixentes en materia de Réximen Local, aprobado polo Real Decreto Lexislativo 781/1986, de 18 de abril. – A Disposición Adicional Segunda do Real Decreto 896/1991, de 7 de xunio, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local. – O Texto Refundido da Lei do Estatuto dos Traballaadores aprobado por Real Decreto Lexislativo 2/2015, de 23 de outubro. – O Convenio Colectivo aprobado por o Consorcio. ANEXO I SOLICITUDE DE PARTICIPACIÓN EN PROCESO SELECTIVO PARA UNHA BOLSA DE TRABALLO DE AUXILIAR DE RELACIÓNS PÚBLICAS NO CONSORCIO PARA A PROMOCIÓN DA MÚSICA D./D.ª _________________________________________________________________ provisto/a de D. N. I. n.º _____________________, con domicilio en _________________ ____________________________________, n.º ______, piso _______, C. P. _________ Localidade ________________ Municipio ________________ Provincia ____________ Teléfono _______________________________ Teléfono móvil __________________________ e-mail _________________________________ Decatado/a de a convocatoria pública realizada polo Consorcio para a Promoción da Música para a constitución dunha bolsa de traballo para o desempeño temporal de postos de traballo de Auxiliar de Relacións Públicas. DECLARO: 1. Que coñezo na sua integridade as bases que rexen a convocatoria.2. Solicita ser admitido/a ao referido concurso, e comprométese a someterse ás bases que o regulan. A tal efecto e, acompaño á presente: (poñer unha cruz en cada un dos puntos que se presentan)  Copia compulsada do DNI.  Certificado orixinal de vida laboral o copia compulsada do mesmo.  Experiencia profesional, detallando: nombre das entidades para as que traballou, datas de comenzo e fin do traballo, detalle do tipo de traballo realizado; e demais documentación que cita a base 5.ª apartado 4.3.  Certificado médico respecto á non existencia de enfermidades ou defectos físicos incapacitantes.  Declaración xurada. A Coruña, a ___ de __________________ de 2016. Firmado, A Coruña, 3 de novembro de 2016. O xerente, Andrés Luis Lacasa Nikiforov